Diari Oficial de la Generalitat Valenciana


Sumari del DOGV 3145, del 18-12-1997 (1997/12298)

Bases generals de selecció del personal de l'Ajuntament de Puçol.
-----------------------------------------------------------------

### Dades del document

Número de DOGV
:   3145

Data del DOGV
:   18-12-1997

Secció del DOGV
:   AUTORITATS I PERSONAL - OFERTES D'OCUPACIÓ PÚBLICA, OPOSICIONS I CONCURSOS

Número del document
:   1997/12892


Data del document
:   14-11-1997

Organisme emissor
:   Ajuntament de Puçol

Tipus de document
:   Anunci

Anàlisi jurídica

 Descriptors 

:   * Puçol
    * administració local
    * concurs administratiu

Bases generals de selecció del personal de l'Ajuntament de Puçol. [97/M12272]
  
El Ple de l'Ajuntament, en sessions del 25 de juliol i 31 d'octubre de 1997, va adoptar els acords sobre l'aprovació de les bases generals de selecció del personal al servei de l'Ajuntament de Puçol.
  
De conformitat amb el que disposa l'apartat tercer de la Resolució d'1 de desembre de 1992, de la Conselleria d'Administració Pública de la Generalitat Valenciana, es publica el text dels articles, en la part que s'ha modificat, de les bases generals aprovades per la indicada conselleria mitjançant l'esmentada resolució , i publicades en el Diari Oficial de la Generalitat Valenciana número 1.926, de 17.12.92, i en el Butlletí Oficial de la Província número 9, de data 12 de gener de 1993.
  
En tot el que no s'ha modificat i transcrit, les bases generals aprovades per la corporació es corresponen amb el text de les bases generals de selecció de personal al servei de les entitats locals publicat en el Diari Oficial de la Generalitat Valenciana i Butlletí Oficial de la Província anteriorment indicats.
  
A continuació es transcriuen íntegrament aquells apartats de les bases que han sigut objecte de modificació.
  
Segona. Legislació aplicable
  
En tot el que no disposen aquestes bases i les bases específiques regirà el que estableixen els preceptes següents:
  
- Llei 7/1985, de 2 d'abril, Reguladora de les Bases del Règim Local.
  
- Preceptes bàsics del Reial Decret Legislatiu 781/1986, de 18 d'abril, i de la Llei 30/1984, de 2 d'agost, de Mesures per a la Reforma de la Funció Pública, amb les modificacions introduïdes per la Llei 23/1988.
  
- Preceptes bàsics del Reial Decret 896/1991 de 7 de juny.
  
- Decret Legislatiu, de 20 de març de 1991, del Consell de la Generalitat Valenciana, pel qual s'aprova el Text Refós de la Llei de la Funció Pública Valenciana.
  
- Preceptes no bàsics del Reial Decret Legislatiu 781/1986, de 18 d'abril, i de la Llei 30/1984, amb les modificacions introduïdes per la Llei 23/1988.
  
- Preceptes no bàsics del Reial Decret 896/1991, de 7 de juny.
  
- Decret 69/1986, de 2 de juny, del Consell de la Generalitat Valenciana (DOGV núm. 394, de 20 de juny de 1986), i Reial Decret 364/1995, de 10 de març, pel qual es va aprovar el Reglament d'Ingrés del Personal al Servei de l'Administració de l'Estat (BOE núm. 85, de 10 d'abril de 1995).
  
La resta de disposicions reglamentàries sobre la matèria.
  
Tercera. Requisits dels aspirants
  
1. Per a poder participar en les proves que es convoquen, a més dels requisits addicionals que per a cada plaça es determinen en les bases específiques de cada convocatòria, els aspirants hauran de complir els següents:
  
a) Tindre la nacionalitat espanyola, o la de qualsevol estat membre de la Unió Europea, exceptuant-se aquests últims per a aquells llocs de treball que impliquen l'exercici de potestats públiques o la responsabilitat en la salvaguarda dels interessos de l'estat o de les administracions públiques.
  
b) Tindre complits 18 anys, sense excedir de l'edat de 55 anys.
  
(...)
  
Quarta. Lloc
  
Les sol·licituds es presentaran en el Registre General de l'Ajuntament o en la forma que determina l'article 38.4 de la Llei 30/1992, de 26 de novembre.
  
Sisena
  
1. Composició
  
1.1. President: el president de la corporació o un membre d'aquesta en qui delegue.
  
1.2. Secretari: el secretari de la corporació o un funcionari d'aquesta en qui delegue, que actuarà amb veu però sense vot.
  
1.3. Vocals:
  
- Un representant del professorat oficial, designat per l'Institut Valencià d'Administració Pública.
  
- Un representant de l'administració del Consell de la Generalitat Valenciana, designat per la Direcció General d'Administració Local.
  
- El funcionari que ocupe la direcció del respectiu servei dins de l'especialitat o, si no és possible, un tècnic superior o un expert designat pel president de la corporació municipal.
  
- Un funcionari de carrera o un treballador contractat en règim laboral, quan es tracte de la selecció de personal laboral, designat per la corporació a proposta de la Junta de Personal o per l'òrgan de representació del personal si n'hi ha.
  
1.4. Les bases específiques de cada convocatòria indicaran l'assistència:
  
- Amb veu però sense vot, d'un representant sindical.
  
- Sense veu i sense vot, d'un membre dels grups polítics municipals de l'oposició en representació d'aquests.
  
A aquests efectes, se'ls concedirà un termini de 15 dies naturals per a la designació dels assistents a què es refereix aquest apartat, a comptar des del següent requeriment efectuat pel Departament de Personal. La no-designació en el termini indicat suposarà la renúncia a estar present en els tribunals.
  
La designació dels membres del tribunal inclourà la dels suplents respectius.
  
4. Abstenció i recusació:
  
Quan concórreguen en els membres del tribunal alguna de les circumstàncies disposades en l'article 28 de la Llei 30/1992, de 26 de novembre, aquests s'abstindran d'intervenir i ho notificaran aquesta circumstància a l'Alcaldia Presidència; així mateix, els aspirants podran recusar-los en la forma disposada en l'article 29 de l'esmentada llei (...)
  
5.5. Contra les actuacions del tribunal podrà interposar-se recurs ordinari davant l'Alcaldia Presidència, en el termini d'un mes a comptar des que es feren públiques, d'acord amb l'article 114 de la Llei 30/1992, de 26 de novembre.
  
Per a la resolució del recurs ordinari, l'Alcaldia Presidència sol·licitarà un informe al tribunal actuant que, si escau, es tornarà a constituir a aquests efectes, d'acord amb el que estableixen les presents bases. L'informe vincularà a l'òrgan que ha de resoldre el procés, quan pretenga l'alteració de la proposta de nomenament.
  
6. Indemnitzacions por raó del servei:
  
Els membres del tribunal, i també els possibles assessors especialistes percebran les indemnitzacions que per raons del servei tinguen establides en el Reial Decret 236/1988 (BOE núm. 68, de 19 de març de 1988, en les quanties disposades per la Resolució de 22 de març de 1993 (BOE núm. 73, de 28 de març de 1993), o en la disposició aplicable en el moment de la realització de les proves selectives.(...)
  
Setena
  
(...)
  
1. En aquest sentit, la data, l'hora i el lloc del començament del primer exercici, l'ordre d'actuació dels aspirants, prèviament determinat per sorteig públic efectuat per l'Ajuntament per a la selecció del seu personal, junt amb les llistes d'aspirants admesos i exclosos, la composició dels tribunals i la data de constitució per a la valoració dels mèrits quan el procediment indicat siga el concurs oposició, es publicarà en el Butlletí Oficial de la Província, després de la publicació de l'anunci de la convocatòria en el Boletín Oficial del Estado.
  
3. (...)
  
No obstant això, en els supòsits de cas fortuït o força major que hagen impedit la presentació dels aspirants en el moment previst, sempre que estiga degudament justificat i així s'aprecie pel tribunal, es podrà examinar discrecionalment els aspirants que no comparegueren quan foren cridats, sempre que no haja finalitzat la prova corresponent, ni es dificulte el desenvolupament de la convocatòria, amb perjudici per a l'interés general o de tercers.
  
Novena
  
2.2. Titulacions i diplomes.
  
Es valoraran sempre que no constituïsquen un requisit per a l'accés a la plaça. S'atorgarà major puntuació a aquells que tinguen relació amb les característiques de la plaça. Hauran de ser acreditats documentalment i expedits per centres reconeguts oficialment. No es valoraran els títols acadèmics o diplomes imprescindibles per a la consecució d'un altre nivell superior que s'al·leguen com a mèrit però es puntuaran els que facen referència a coneixements sobre maneig d'ordinadors i tractament de textos.
  
(...)
  
2.3. Coneixements de valencià.
  
Es valoraran sempre que no constituïsquen requisit per a l'accés a la plaça. Seran avaluables els certificats expedits per la Junta Qualificadora de Coneixements de Valencià i qualsevol altre títol de valencià susceptible de ser homologat per aquest organisme, d'acord amb el que disposa l'Ordre de 22 de maig de 1989, de la Conselleria de Cultura, Educació i Ciència (DOGV núm. 1.082, de 9 de juny de 1989).
  
En el cas que es posseïsquen diversos certificats, sols es valorarà el de nivell superior.
  
S'exclou la valoració de títols d'aquelles especialitats o matèries que no estiguen expedits o homologats pels indicats organismes.
  
La valoració total d'aquest apartat no podrà excedir de 4 punts.
  
Quinze. Impugnació i revocació de la convocatòria
  
1. Contra l'aprovació d'aquestes bases, que posen fi a la via administrativa, es podrà interposar un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, durant el termini de dos mesos, a comptar des de el dia següent al de la publicació de conformitat amb el que disposa l'article 5.2. de la Llei Reguladora de la Jurisdicció Contenciosa Administrativa; es requerirà la comunicació prèvia, al Ple de l'Ajuntament, de la interposició del recuso, de conformitat amb el que disposa l'article 110 de la Llei 30/1992, de 26 de novembre.
  
2 En qualsevol moment, sempre abans de la presentació de les sol·licituds pels aspirants, el Ple de l'Ajuntament podrà modificar o deixar sense efecte les convocatòries mitjançant l'adopció de l'acord corresponent, que serà publicat en la forma disposada en la base següent.
  
En la resta de supòsits, per a l'anul·lació o la revisió d'ofici dels acords aprovadors de les convocatòries, s'estarà al que disposen els articles 102 i 103 de l'esmentada llei.
  
Setze
  
(...)
  
2. Les bases específiques de les convocatòries se sotmetran al mateix procediment de publicació. A més, d'acord amb l'article 6.2 del Reial Decret 896/1991, de 7 de juny (BOE núm. 142, de 14 de juny de 1991), haurà de publicar-se en el Boletín Oficial del Estado un anunci d'aquestes convocatòries, on s'indicaran la data i el número del butlletí o diari oficial en què s'hagen publicat les bases i la convocatòria.
  
(...)
  
Contra l'aprovació d'aquestes bases, així com el seu contingut i altres actes derivats d'aquestes, es podrà interposar un recurs contenciós administratiu en la forma i els terminis establits en la Llei 30/1992, de 26 de novembre, amb la comunicació prèvia a l'òrgan que va dictar l'acte a impugnar, de conformitat amb l'article 110 de l'esmentat text legal.
  
Així mateix els interessats podran interposar qualsevol altre recurs ordinari que estimen pertinent en defensa dels seus drets.
  
Els terminis es comptaran a partir del següent dia al de la publicació en el mitjà corresponent.